স্টাফ রিপোর্টার ॥ আসন্ন জাতীয় নির্বাচনে আওয়ামীলীগ থেকে মনোনয়ন প্রত্যাশীদের মাঝে মনোনয়ন পত্র বিক্রয় শুরু হয়েছে। প্রথম দিনেই আওয়ামী লীগের নির্বাচনী মনোনয়ন পত্র বিক্রি হয়েছে ৬৭৮টি। এর মধ্যে ২০-২২টি ফরম জমাও পড়েছে। প্রথম দিন আওয়ামী লীগ সভাপতি প্রধানমন্ত্রী শেখ হাসিনার ফরম কেনার মাধ্যমে আনুষ্ঠানিকভাবে ফরম বিক্রি কার্যক্রম শুরু হয়। আসন্ন দশম জাতীয় সংসদ নির্বাচনে অংশ নিতে সম্ভাব্য প্রার্থীরা দলীয় ফরম কেনার জন্য রোববার সকাল থেকে ভীড় করেন বঙ্গবন্ধু এভিনিউয়ে আওয়ামী লীগের কেন্দ্রীয় কার্যালয়ে। সকাল ১০টা থেকে বঙ্গবন্ধু এভিনিউস্থ আওয়ামী লীগ কার্যালয়ে এ ফরম বিক্রি শুরু হয়। চলে বিকাল ৫টা পর্যন্ত। আওয়ামী লীগের উপ-দপ্তর সম্পাদক মৃণাল কান্তি রোববার বিকালে সংবাদ সম্মেলনে জানান, প্রতিটি ফরমের মূল্য রাখা হচ্ছে ২৫ হাজার টাকা। প্র্রথম ...